**АНОТАЦИЯ**

**ТЕМА 2:**

**„ПРИРОДНИТЕ ДАДЕНОСТИ И КУЛТУРНО-ИСТОРИЧЕСКОТО НАСЛЕДСТВО НА ОБЩИНАТА КАТО ОСНОВА ЗА ИКОНОМИЧЕСКО РАЗВИТИЕ“**

 Темата разглежда как максимално ефективно да се използва потенциала за развитие на общината на база на наличието на природни дадености (напр. водопади, пещери, язовири, планински маршрути и т.н.), както и как да се активира потенциала на културно-историческото наследство и туризма за подобряване на качеството на живот. Темата представя рамката, чрез която най-добре да бъдат оползотворени наличните възможности за реализиране на местния потенциал в съответствие с нуждите и потребностите на територията, вкл. по отношение на уязвимите групи от населението и същевременно за насърчаване на заетостта чрез създаването на нови работни места.

 В темата подробно са разгледани:

* Относимите нормативни актове, които общината следва да съблюдава при използването на наличния потенциал (природни дадености и културно-историческо наследство), необходимите технологични стъпки (решения на Общинския съвет, отчуждителни процедури и други), възможни форми за управление (общинско дружество, общинско предприятие, смесени дружества) и др.
* План за действие – представяне на отделните етапи, отговорните институции/лица, примерни срокове, конкретни задачи за реализация на общински инициативи чрез използване на наличния потенциал (природни дадености и културно-историческо наследство)
* Принципи и подходи за управление, определяне на цени, маркетинг на продукта/услугата, осигуряване на доставки и т.н., за реализацията на отделните дейности
* Указания и препоръки към общинските администрации за реализацията на дейности, свързани с валоризацията на природните дадености и културно-историческото наследство
* Представяне на добри практики на общини от други европейски държави в съответните сфери.